Gubernur itu apa sih? Jelaskan dalam bahasa minangkabau ya

Gubernur, adolah jabatan politik di Indonesia. Gubernur marupokan kapalo daerah untuak wilayah provinsi.

Kato "gubernur" buliah baasa dari bahaso Portugih "governador", bahaso Spanyol "gobernador", atau bahaso Ulando "gouverneur". Bantuak Ulando iko sarupo jo bantuak bahaso Parancih jo arati harafiahnyo adolah "pamimpin", "panguaso", atau "nan mamarintah".

Gubernur dipiliah basamo wakilnyo dalam ciek paket pasangan nan dipiliah sacaro lansuang dek rakyaik di provinsi satampek untuak maso jabatan 5 tahun, sainggo dalam hal iko gubernur batangguang jawek kapado rakyat. Gubernur tapiliah kudian dilantiak dek Presiden, dan buliah juo dilantiak dek Mendagri ateh namo Presiden. Salain itu, gubernur juo bakaduduakan sabagai wakil pamarintah pusek di wilayah provinsi basangkuikan, sainggo dalam hal iko, gubernur batangguang jawek kapado presiden. Dan kawenangan gubernur diatur dalam UU No 32  Taun 2004 dan PP No 19  Taun 2010.

Pado dasanyo, gubernur punyo tugeh dan wewenang mamimpin panyalanggaroan pamarintahan daerah manuruik kabijakan nan ditetapkan basamo DPRD provinsi.

Gubernur bukanlah atasan bupati atau wali kota, namun hanyo sabateh mambina, mangawasi, jo mangkoordinasi panyalanggaroan pamarintahan daerah kabupaten/kota. Hubuangan pamarintah provinsi jo pamarintah kabupaten dan kota bukan subordinat, dimano masiang-masiang pamarintahan daerah tasabuik mangatur dan manguruih surang urusan pamarintahan manuruik asas otonomi jo tugeh pambantuan.